**Ministru kabineta rīkojuma projekta**

**„Par nacionālo interešu objekta statusa noteikšanu militārajiem objektiem”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) rīkojuma projekts “Par nacionālo interešu objekta statusa noteikšanu militārajiem objektiem” (turpmāk – rīkojuma projekts) sagatavots, lai noteiktu atsevišķiem militārajiem objektiem stratēģiski nozīmīga objekta statusu, tādējādi sekmējot Nacionālo bruņoto spēku (turpmāk – NBS) infrastruktūras izveidi. Nacionālo interešu objekta statuss tiks noteikts svarīgākajiem militārajiem objektiem, kurus ir plānots attīstīt NBS vajadzībām.Rīkojuma projekts stāsies spēkā pēc tā pieņemšanas MK. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK rīkojuma projekts ir sagatavots, pamatojoties uz:1) Teritorijas attīstības plānošanas likuma 7. panta pirmās daļas 11. punktu un 17. panta pirmo un otro daļu;2) Valsts aizsardzības koncepciju (Saeimā apstiprināta 2016. gada 16. jūnijā);3) NBS attīstības plānu 2016.–2028. gadam (apstiprināts ar MK 2016. gada 29. novembra rīkojumu Nr. 736 “Par Nacionālo bruņoto spēku attīstības plānu 2016.–2028. gadam”);4) MK 2016. gada 3. maija rīkojuma Nr. 275 “Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai” 77.1., 77.3., 77.5. un 79.1. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | NBS uzdevumu izpildei nepieciešamās infrastruktūras attīstības pamatojums balstās uz attīstības plānošanas dokumentiem[[1]](#footnote-1) un Latvijas Republikas saistībām Ziemeļatlantijas līguma organizācijā (turpmāk – NATO), kas paredz nodrošināt uzņemošās valsts atbalstu NATO dalībvalstu bruņotajiem spēkiem, kas izvērsti Latvijas Republikas teritorijā. Tā kā Latvijas interesēs ir noturēt un pēc iespējas palielināt sabiedroto spēku klātbūtni, ir svarīgi nodrošināt atbilstošu uzņemošās valsts atbalsta infrastruktūru, mācību un treniņu iespējas, kas pašreizējo militāro objektu teritorijās ir apgrūtinātas. NBS infrastruktūrai sabiedroto spēku klātbūtne rada papildu noslodzi, tā ir jāpaplašina, kā arī jāpilnveido savstarpējā spēju savietojamība starp nacionālajiem un sabiedroto bruņotajiem spēkiem.Atbilstoši 2016. gada 3. maija MK rīkojumam Nr. 275 “Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai” kā prioritāri īstenojamie uzdevumi ir noteikti: * stiprināt NATO sabiedroto militāro spēku pastāvīgu klātbūtni Latvijā, nodrošinot labvēlīgus uzņemošās valsts atbalsta noteikumus un Latvijas uzņemto saistību izpildi attiecībā uz NATO sabiedrotajiem;
* stiprināt Zemessardzes rīcībspēju un lomu valsts aizsardzībā, attīstot tās kaujas un reaģēšanas spējas.

Ievērojot minētās prioritātes, Aizsardzības ministrija turpina militāro poligonu pilnveidošanu, jaunu poligonu izveidi, kā arī Zemessardzes bāzu attīstību visos Latvijas reģionos. Lai to nodrošinātu, tiek izvērtēti Aizsardzības ministrijas valdījumā esošie nekustamie īpašumi un, ja nepieciešams, pārņemti Aizsardzības ministrijas valdījumā no vietējām pašvaldībām un valsts iestādēm (galvenokārt, Zemkopības ministrijas / AS “Latvijas valsts meži”), kā arī atsavināti atbilstoši normatīvo aktu prasībām no fiziskām un juridiskām personām. Atbilstoši valsts aizsardzībai pieejamajam finansējumam Aizsardzības ministrijas valdījumā esošajos nekustamajos īpašumos tiek plānota nepieciešamās militārās infrastruktūras izveide. Lai sekmētu NBS infrastruktūras izveidi, atsevišķiem militārajiem objektiem nepieciešams noteikt nacionālo interešu objekta statusu.Saskaņā ar Teritorijas attīstības plānošanas likuma 1. panta septīto daļu nacionālo interešu objekti ir teritorijas un objekti, kas nepieciešami būtisku sabiedrības interešu nodrošināšanai, dabas resursu aizsardzībai un ilgtspējīgai izmantošanai. Teritorijas attīstības plānošanas likuma 7. panta pirmās daļas 11. punkts paredz, ka nacionālo interešu objektus nosaka, izveido un apstiprina MK. Savukārt minētā likuma 17. panta pirmā daļa paredz, ka priekšlikums par nacionālo interešu objekta izveidošanu tiek virzīts apstiprināšanai MK sadarbībā ar vietējām pašvaldībām, kuru teritoriju ietekmēs nacionālo interešu objekts.Papildu regulējums nacionālo interešu objektiem ir noteikts Būvniecības likumā:• 15. panta 1. punktā noteikts, ka būvatļauju izdod, ja būvniecības iecere atbilst vietējās pašvaldības teritorijas plānojumam, lokālplānojumam (ja tāds ir izstrādāts) un detālplānojumam (ja tas nepieciešams saskaņā ar normatīvajiem aktiem), izņemot gadījumus, kad būvniecības iecere attiecas uz nacionālo interešu objektu;• 15. panta septītā daļa nosaka, ka nacionālā interešu objekta būvniecībai izdotas būvatļaujas apstrīdēšana vai pārsūdzēšana neaptur tās darbību.Ņemot vērā drošības vides izmaiņas, kad saskaņā ar Ministru kabineta 2014. gada 25. aprīļa rīkojumu Nr. 183 “Par Ziemeļatlantijas līguma organizācijas atbalstu Latvijas drošības un aizsardzības spēju stiprināšanai miera laikā” tika atbalstīta NATO spēku klātbūtne Latvijas Republikas teritorijā, lai stiprinātu valsts aizsardzības spējas, militārās infrastruktūras attīstībai ir nepieciešami iespējami labvēlīgi nosacījumi– ir jānodrošina, ka nepieciešamo objektu izveide notiek bez kavējumiem, kādus var radīt gan būvatļaujas apstrīdēšana / pārsūdzēšana, gan iecerētā objekta neatbilstība konkrētās teritorijas plānojumam. Tas ir – nosakot nacionālo interešu objekta statusu militārajam objektam, tajā ieplānotos būvniecības procesus varēs īstenot noteiktajos termiņos.Tā kā NBS infrastruktūras attīstība tiek nodrošināta visā Latvijas teritorijā, Aizsardzības ministrija ierosina noteikt nacionālo interešu objekta statusu militārajiem objektiem vairākos posmos, ievērojot infrastruktūras izveides aktualitāti un sarunu gaitu ar pašvaldībām, kuru teritorijās ir izvietoti militārie objekti.Pirmajā posmā nacionālo interešu objekta statusu nepieciešams noteikt šādiem militārajiem objektiem:1) NBS Aviācijas bāzei (Ķeguma novads un Lielvārdes novads);2) militārajam poligonam “Mežaine” (Skrundas novads);3) Lūznavas militārajai bāzei (Rēzeknes novads);4) militārajai bāzei “Indras” (Krustpils novads);5) Gulbenes militārajai bāzei (Gulbenes novads);6) Šķēdes mācību bāzei (Pāvilostas novads);7) Apguldes militārajai bāzei (Dobeles novads);8) militārajiem objektiem Rīgas pilsētā;9) militārajai bāzei Valmieras pilsētā;10) militārajam poligonam “Lāčusils” (Alūksnes novadā);11) militārajam poligonam “Meža Mackeviči” (Daugavpils novadā).Minēto militāro objektu atrašanās vieta ir noteikta, vai nu ievērojot militārā objekta vēsturisko atrašanās vietu, vai izvērtējot konkrētā nekustamā īpašuma izmantošanas un pielāgošanas iespējas NBS uzdevumu izpildei.Militāro objektu funkcionēšanai nepieciešamā teritorija ir nekustamo īpašumu / zemes vienību robežās:1) NBS Aviācijas bāzei – Aizsardzības ministrijas valdījumā esošajos nekustamajos īpašumos (kadastra Nr. 7484 005 0031 un 7484 005 0126), kā arī nekustamajos īpašumos ar kadastra Nr. 7484 005 0100, 7484 003 0091, 7484 003 0122 un 7484 005 0076 (ņemot vērā, ka 2018. gada 10. oktobra MK rīkojums Nr. 490 “Par Ķeguma novada pašvaldības nekustamo īpašumu pārņemšanu valsts īpašumā” ir stājies spēkā, tiks uzsākts īpašumtiesību maiņas process);2) militārajam poligonam “Mežaine” – Aizsardzības ministrijas valdījumā esošajos nekustamajos īpašumos ar kadastra Nr. 6278 003 0068 un 6278 003 0105;3) Lūznavas militārajai bāzei – Aizsardzības ministrijas valdījumā esošajos nekustamajos īpašumos ar kadastra Nr. 7868 002 0485 un 7868 002 0467;4) militārajai bāzei “Indras” – Aizsardzības ministrijas bezatlīdzības lietošanā, pārvaldīšanā un apsaimniekošanā nodotajos nekustamajos īpašumos ar kadastra Nr. 5668 007 0260 un 5668 007 0369 (ņemot vērā, ka 2018. gada 10. oktobra MK rīkojums Nr. 491 “Par Krustpils novada pašvaldībai piederošu nekustamo īpašumu pārņemšanu valsts īpašumā” ir stājies spēkā, tiks uzsākts īpašumtiesību maiņas process);5) Gulbenes militārajai bāzei – Aizsardzības ministrijas valdījumā esošajā nekustamajā īpašumā ar kadastra Nr. 5056 001 0030;6) Šķēdes mācību bāzei – Aizsardzības ministrijas valdījumā esošajos nekustamajos īpašumos ar kadastra Nr. 6496 008 0036 un 6496 008 0034;7) Apguldes militārajai bāzei – Aizsardzības ministrijas valdījumā esošajā nekustamajā īpašumā ar kadastra Nr. 4680 005 0026;8) militārajiem objektiem Rīgā – Aizsardzības ministrijas valdījumā esošajos nekustamajos īpašumos ar kadastra Nr. 0100 092 0481, 0100 109 0084, 0100 103 0143, 0100 085 0229, 0100 085 0228 un 0100 091 0090);9) militārajai bāzei Valmierā – Aizsardzības ministrijas valdījumā esošajos nekustamajos īpašumos ar kadastra Nr. 9601 014 0106 un 9601 014 0411);10) militārajam poligonam “Lāčusils” – Aizsardzības ministrijas valdījumā esošajos nekustamajos īpašumos ar kadastra Nr. 3642 008 0016, 3642 008 0072, 3642 008 0031 un 3642 008 0070);11) militārajam poligonam “Meža Mackeviči” – Aizsardzības ministrijas valdījumā esošajā nekustamajā īpašumā ar kadastra Nr. 4494 006 0003).Ja konkrētā militārā objekta paplašināšanai Aizsardzības ministrijas valdījumā tiks pārņemti papildu nekustamie īpašumi, MK rīkojuma projektā tiks ierosināti grozījumi, paplašinot attiecīgā militārā objekta – nacionālo interešu objekta – funkcionēšanai nepieciešamo teritoriju.Aizsargjoslas militārajiem objektiem tiek noteiktas Aizsargjoslu likuma 23.1 pantā noteiktajā kārtībā – 2006. gada 27. jūnija Ministru kabineta noteikumos Nr. 508 “Noteikumi par aizsargjoslām ap valsts aizsardzības objektiem un šo aizsargjoslu platumu”. Savukārt militāro objektu izmantošana notiek saskaņā ar Nacionālo bruņoto spēku likumā noteikto. Ietekmes uz vidi novērtējums, ja tāds ir nepieciešams, tiek veikts konkrēto objektu būvniecības dokumentu sagatavošanas stadijā.Pēc vienošanās ar vietējām pašvaldībām nacionālo interešu objekta statusu ir plānots noteikt arī Ādažu militārajai bāzei un poligonam, militārajām bāzēm Liepājā, Jelgavas novadā, Bauskas novadā un citiem stratēģiski svarīgiem militārajiem objektiem. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija un pašvaldības, kuru teritorijās atrodas militārie objekti, kuriem paredzēts noteikt nacionālo interešu objekta statusu – Ķeguma novada pašvaldība, Lielvārdes novada pašvaldība, Skrundas novada pašvaldība, Rēzeknes novada pašvaldība, Krustpils novada pašvaldība, Gulbenes novada pašvaldība, Pāvilostas novada pašvaldība, Dobeles novada pašvaldība, Rīgas pilsēta, Valmieras pilsēta, Alūksnes novada pašvaldība un Daugavpils novada pašvaldība. |
| 4. | Cita informācija | Aizsardzības ministrija ir informējusi pašvaldības, kuru teritorijās atrodas militārie objekti, par ieceri noteikt militārajiem objektiem nacionālo interešu objekta statusu. Ir saņemts atbalsts nacionālo interešu objekta statusa noteikšanai militārajiem objektiem no Ķeguma novada pašvaldības (2018. gada 30. maija vēstule Nr. KNP7-2/18/439), Lielvārdes novada pašvaldības (2018. gada 2. augusta vēstule Nr. LNP1.1-3/18/1516), Skrundas novada pašvaldības (2018. gada 5. jūnija vēstule Nr. 5.8/356; 2018. gada 31. maija Skrundas novada domes lēmums (protokols Nr. 7, 12. §)), Rēzeknes novada pašvaldības (2018. gada 11. jūlija vēstule Nr. 4.2.1/1280; 2018. gada 5. jūlija Rēzeknes novada domes lēmums (protokols Nr. 15, 19. §)), Krustpils novada pašvaldības (2018. gada 25. jūlija vēstule Nr. 2.1-6/18/738; 2018. gada 18. jūlija Krustpils novada domes lēmums (protokols Nr. 7, 4. §)), Gulbenes novada pašvaldības (2018. gada 18. jūlija vēstule Nr. GND/4.18/18/2338), Pāvilostas novada pašvaldības (2018. gada 26. jūlija vēstule Nr. PNP/2.2.13/18/1050), Dobeles novada pašvaldības (2018. gada 31. augusta vēstule Nr. 2.6/3001; 2018. gada 30. augusta Dobeles novada domes lēmums Nr. 192/10), Rīgas pilsētas (2018. gada 7. augusta Rīgas domes Pilsētas attīstības departamenta vēstule Nr. DA-18-3856-nd; 2018. gada 9. augusta Rīgas pilsētas būvvaldes vēstule Nr. BV-18-10355-nd), Valmieras pilsētas (2018. gada 27. augusta vēstule Nr. 2.2.1.7/18/1224), Alūksnes novada pašvaldības (2018. gada 5. septembra vēstule Nr. ANP/1-2/18/2315) un Daugavpils novada domes Īpašuma pārvaldīšanas komisijas 2018. gada 11. oktobra lēmums Nr. 207 (protokols Nr. 23, 18. §). |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības, kuru teritorijā atrodas MK rīkojumā iekļautie militārie objekti. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības pēc būtības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības procesu MK rīkojuma projekta izstrādes gaitā 2018. gada 24. oktobrī tika publicēts Aizsardzības ministrijas mājaslapas sadaļā “Sabiedrības līdzdalība” atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 13. punktam. |
| 2. | Sabiedrības līdzdalība projekta izstrādē | Sabiedrības pārstāvjiem tika sniegta iespēja līdzdarboties MK rīkojuma projekta izstrādē, rakstiski sniedzot viedokli, priekšlikumus vai iebildumus par MK rīkojuma projektu līdz 2018. gada 12. novembrim. |
| 3. | Sabiedrības līdzdalības rezultāti | Laika posmā no 2018. gada 24. oktobra līdz 2018. gada 12. novembrim uz paziņojumā par līdzdalības iespējām tiesību akta izstrādes procesā norādīto Aizsardzības ministrijas e-pasta adresi netika saņemti iebildumi, priekšlikumi vai viedoklis par MK rīkojuma projektu. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekts attiecas uz Valsts aizsardzības politikas jomu.Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma „Latvijas Vēstnesis” elektroniskajā tīmekļa vietnē [*www.vestnesis.lv*](http://www.vestnesis.lv).  |

Aizsardzības ministrs R. Bergmanis

I. Buda, tālr. 67335031

Inara.Buda@mod.gov.lv

1. Valsts aizsardzības koncepcija un NBS attīstības plāns 2016.–2028. gadam. [↑](#footnote-ref-1)